stanford-oval/wikipedia huggingface dataset:
Rahel Blocher

| Rahel Blocher> Henkilötiedot |
| --- | --- |
Syntynyt: 18. lokakuuta 1976 (ikä 47) Männedorf, Sveitsi
Muut tiedot
Omaisuus:  5,5 miljardia dollaria (3/2018)
Yritys:  EMS-Chemie
Rahel Marianne Blocher (s. 18. lokakuuta 1976, Männedorf, Sveitsi) on sveitsiläinen EMS-Chemie -kemianteollisuusyrityksen suuromistaja ja miljardööri. Hän johtaa isänsä, EMS-Chemien aiemman toimitusjohtajan ja ex-ministerin Christoph Blocherin varoja hallitsevaa sijoitusyhtiö Robinvestiä ja osallistuu Schweizer Musikinsel Rheinau -säätiön hallituksen toimintaan.
Maaliskuussa 2018 yhdysvaltalainen talousjulkaisu Forbes luokitteli hänet miljardöörilistallaan maailman 334. rikkaimmaksi ihmiseksi. Tuolloin hänen varallisuudekseen arvioitiin 5,5 miljardia dollaria. Tämä vastasi 30 prosentin osuutta EMS-Chemie -yhtiötä, joka on pörssinoteerattu kemikaali- ja polymeerivalmistaja Sveitsin Herrlibergissä. Vuonna 2004 hänen isänsä Christoph Blocher, joka oli aiemmin johtanut yhtiötä, siirtyi Sveitsin liittoneuvoston jäseneksi Sveitsin kansanpuoluetta edustavaksi Sveitsin oikeus- ja poliisiministeriksi. Tällöin hän lahjoitti ja myi yhtiön määräysvaltaan oikeuttavat osakkeensa Rahelille ja hänen kolmelle sisarukselleen, jotka myös ovat nykyisin miljardöörejä. Sisaruksista Magdalena Martullo-Blocherilla (EMS-Chamien toimitusjohtaja ja hallituksen varapuheenjohtaja) on myös noin 30 prosentin osuus yhtiöstä, joten yhdessä kahdella sisaruksella on määräysvalta yhtiössä. Muista sisaruksista Miriam Baumann-Blocher on myynyt pääosan kemianyhtiön osakkeistaan siskoilleen ja investoinut toisaalle. Markus Blocher myi osuutensa yhtiöstä, mutta omistaa siitä irronneen spin off -yrityksen (Dottikon).
Rahel Blocher valmistui ekonomiksi Universität St. Gallenista. Hän työskenteli vuodesta 2004 lähtien Clariant and Elma Electronic -yhtiössä. vuodesta 2009 lähtien hän on työskennellyt isänsä sijoitusyhtiössä Robinvestissä.
Perheen, ja erityisesti hänen politiikkaan siirtyneen isänsä toimintaa on arvosteltu runsaasti perheen mediaomistuksen salamisen vuoksi. Asioiden hoitamista - johon Rahelkin on osallistunut - on luonnehdittu oligarkiamaiseksi.
Pyhännän kirkko

| Pyhännän kirkko |
| --- | --- |
 Pyhännän kirkko kesällä 2008.
Sijainti:  Pyhäntä
Koordinaatit:  64°06′08.0″N, 026°19′28.5″E
Seurakunta:  Siikalatvan seurakunta
Rakentamisvuosi:  1909
Suunnittelija:  W. A. Tötterström
Materiaali:  puu
Tyylisuunta:  Kansallisromantiikka
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhännän kirkko, sankarihaudat kesällä 2014
Pyhännän kirkko on Siikalatvan seurakunnan kirkko Pyhännän kunnassa. Kirkko on yksi Oulun hiippakunnan tiekirkoista.
Vaikka Keisarillinen senaatti oli jo vuonna 1899 päättänyt jakaa Pyhännän emäseurakunnan Piippolan seurakunnan kolmeen kirkkoherrakuntaan, Piippolaan, Pulkkilaan ja Pyhäntään, Pyhännän seurakunta muodostettiin vasta vuonna 1909. Pyhännän kirkon piirustukset laati arkkitehti W. A. Tötterström. Kirkkoa rakennettiin vuosina 1907–1909 haapajärvisen rakennusmestarin Jaakko Jäväjän johdolla. Kirkon vihki käyttöön Oulun piispa Juho Koskimies vuonna 1908.
Pyhännän kirkko on tornillinen pitkäkirkko, jossa ei ole erillistä kellotapulia. Tyyliltään se edustaa kansallisromanttista jugendia.
Esineistö

Alttaritaulun Hyvä paimen on maalannut vuonna 1916 Kaarlo Metsävainio, josta myöhemmin tuli Oulun suomalaisen yhteiskoulun rehtori. 9-äänikertaiset urut on valmistanut sotkamolainen Urkurakentamo Tuomi, ja ne on hankittu vuonna 1979.
Aiheesta muualla

Pyhännän kirkko (rakennusperintörekisteri) Kulttuuriympäristön palveluikkuna kyppi.fi. Museovirasto.
Korpiludekääpä

| Korpiludekääpä |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Polyporales
Heimo::  Incrustoporiaceae
Suku::  Liitukäävät Tyromyces
Laji::  odorus
Kaksiosainen nimi
 Tyromyces odorus  (Sacc.) Zmitr. 
Infobox OKNimi-testi OK: 
Korpiludekääpä (Tyromyces odorus, syn. Skeletocutis odora) on melko harvinainen yksivuotinen kääpälaji. Se kasvaa vanhojen kuusten rungolla, joskus myös haavassa. Sieni on kellanvalkoinen ja vetinen tai vahamainen, ja sen pillistö muodostaa kerroksia. Hajun on kuvattu olevan sekoitus imelää hajuvettä ja metsäludetta. Korpiludekääpä on yksivuotinen ja alustanmyötäinen. Käävän reuna mutkittelee kaarnan koloissa. Kuultava lohkopinta voi olla jopa 1 cm paksu keskeltä. Pillit lohkeavat helposti pituussuunnassa ja muuttuvat kuivuessaan likaisenruskeiksi.
Korpiludekääpä on Suomessa silmälläpidettävä laji. Se kasvaa tuoreilla ja lehtomaisilla kankailla, joissa on lahopuuta. Sitä on uhannut metsien ikärakenteen muutokset; vanhojen metsien, kookkaiden puiden, kuloalueiden ja muiden luontaisen sukkession alkuvaiheiden väheneminen.
Aiheesta muualla

Laji.fi: Korpiludekääpä (Skeletocutis odora)
Ympäristö.fi: Korpiludekääpä (Skeletocutis odora) (pdf)
Naturarkivet[vanhentunut linkki] (valokuvia)
Windows 10

Windows 10 (koodinimeltään Threshold) on Microsoftin Windows-perheeseen kuuluva käyttöjärjestelmä. Microsoft sanoi siirtyvänsä Windows 10:n myötä Software as a Service -liiketoimintamalliin, jonka mukaan yhtiö julkaisisi vain päivityksiä eikä uutta versiota muutaman vuoden välein. Tämän vuoksi Windows 10:n sanottiin olevan ”viimeinen Windows”. Windows 10:n seuraaja Windows 11 kuitenkin julkaistiin 5. lokakuuta 2021. Windows 10:n joidenkin versioiden tuki päättyy 14. lokakuuta 2025. Microsoftin pidennetty tuki LTSC-versioon (Long-Term Servicing Channel) on tarjolla myöhempään ajankohtaan.
Aiemmin ilmoitettu lähinnä kannettaville ja tablettitietokoneille tarkoitettu Windows 10X on peruttu. 10X oli tarkoitettu kilpailijaksi Chrome OS:lle. 10X:n ei ollut tarkoitus korvata Windows 10:tä työpöytäkäytössä. Microsoft on kertonut 10X:n suunnittelutyön julkaisusta Windows 10:een: tämä sisältää vanhojen kuvakkeiden korvaamista uusilla.
Microsoft ilmoitti vuonna 2015, että päivitys Windows 10:een on ilmainen kaikille Windows 7:n, Windows 8:n ja Windows 8.1:n käyttäjille vuoden ajan julkaisusta. Maksuton Windows 10 -päivitys on kuitenkin saatavilla myös tämän jälkeen testaukseen osallistuville käyttäjille. Windows 10 asentui lisäksi itsestään useiden suomalaisten Windows 7- ja Windows 8 -käyttöjärjestelmien käyttäjien tietokoneille tavanomaisten päivitysten yhteydessä.
Lisenssit

Vuonna 2018 lisensointimalli alkuperäisille laitevalmistajille (OEM) muuttuu, ja jatkossa lisenssin hinta määräytyy laitteen tehokkuuden mukaan.
Historiaa

Microsoft esitteli Windows 10:n ennakkoversion 30. syyskuuta 2014 kehittäjille suunnatussa konferenssissa. Testaajat saivat varhaisen Technical Preview -version käyttöönsä 1. lokakuuta 2014, ja virallisesti käyttöjärjestelmä julkaistiin 29. heinäkuuta 2015.
Microsoftin toimitusjohtaja Satya Nadella kertoi kaksi kuukautta Windows 10:n julkaisun jälkeen, että käyttöjärjestelmä on aktivoitu yli 110 miljoonaan laitteeseen. Vuoden 2015 lopulla Windows 10 on asennettuna yli 200 miljoonassa laitteessa. Kun ilmainen päivitysjakso loppui 29. heinäkuuta 2016 Microsoft ilmoitti, että Windows 10 päivitettiin 350 miljoonaan laitteeseen vuoden aikana ja että Windows 10:n käyttäjien tyytyväisyys on korkeampi kuin millään aiemmalla Windows-versiolla. Syyskuussa 2016 Windows 10 on asennettu yli 400 miljoonaan laitteeseen ja Microsoftin omien lukujen mukaan Windows 10:n markkinaosuus ohitti Windows 7:n vuoden 2016 lopussa.
Taustaa

| Windows-versioiden markkinaosuudet työpöytätietokoneissa |
| --- | --- | --- | --- | --- |

| Windows 10 | Windows 10 |    | 71.76% | 71.76% |
| Windows 7 | Windows 7 |    | 13.06% | 13.06% |
| Windows 11 | Windows 11 |    | 10.07% | 10.07% |
| Windows 8.1 | Windows 8.1 |    | 3.07% | 3.07% |
| Windows 8 | Windows 8 |    | 1.38% | 1.38% |
| Windows XP | Windows XP |    | 0.40% | 0.40% |
| Muut | Muut |    | 0.26% | 0.26% |
Windows-versioiden markkinaosuudet työpöytätietokoneissa 9. toukokuuta 2022 StatCounterin ilmoittamana. Mukaan ei ole laskettu palvelimien eikä mobiililaitteiden käyttöjärjestelmiä.
| Windows-versioiden markkinaosuudet työpöytätietokoneissa |
| --- | --- | --- | --- | --- |

| Windows 10 | Windows 10 |    | 52,42 % | 52,42 % |
| Windows 7 | Windows 7 |    | 35,65 % | 35,65 % |
| Windows 8.1 | Windows 8.1 |    | 6,96 % | 6,96 % |
| Windows XP | Windows XP |    | 2,35 % | 2,35 % |
| Windows 8 | Windows 8 |    | 1,94 % | 1,94 % |
| Windows Vista | Windows Vista |    | 0,62 % | 0,62 % |
Windows-versioiden markkinaosuudet työpöytätietokoneissa joulukuussa 2018 StatCounterin ilmoittamana. Mukaan ei ole laskettu palvelimien eikä mobiililaitteiden käyttöjärjestelmiä.
Joulukuussa 2013 toimittaja Mary Jo Foley kertoi Microsoftin työstävän päivitystä Windows 8 -käyttöjärjestelmään koodinimellä Threshold. Myöhemmin Windows 8 saikin 8.1-päivityksen, koodinimeltään Blue. Lopulta ilmoitettiin, että Threshold on laajentunut liikaa ja kyseessä on kokonaan uusi käyttöjärjestelmä[lähde? ].
Heinäkuussa 2014 Microsoftin tuore toimitusjohtaja Satya Nadella kertoi yrityksen suunnitelmasta suoraviivaistaa Windows-käyttöjärjestelmät yhdeksi alustaksi. Se tarkoittaa Windows-, Windows Phone- ja Windows Embedded -käyttöjärjestelmien sulauttamista yhden arkkitehtuurin alle.
Threshold julkaistiin yleisölle 30. syyskuuta 2014 nimellä Windows 10. Samassa tilaisuudessa Terry Myerson sanoi sen olevan todella suuri kokonaisuus, joka yhdistää pöytäkoneiden, kannettavien, taulutietokoneiden, älypuhelinten ja medialaitteiden käyttöjärjestelmät yhdeksi alustaksi. Myerson ei ole kertonut, miksi Microsoft hyppäsi versionumeron 9 yli, mutta arvellaan että se johtuu vanhojen ohjelmien Windows 95/98n tunnistamiskoodista, eli jos käyttöjärjestelmäversio alkaa Windows 9, kyseessä on Windows 95/98, ja jos Windows 9 olisi julkaistu, nämä kyseiset vanhat ohjelmat olisivat menneet rikki.
Ominaisuudet

Windows 10:ssä on sisäänrakennettu tietoturvasovellus, joten erikseen asennettava tietoturvasovellus ei ole useimmille käyttäjille enää välttämätön.
Windows 10 seuraa tietokoneen käyttäjiä aiempaa tarkemmin, mutta ei yhtä tarkasti kuin älypuhelimien käyttöjärjestelmät. Windows 10:n seuranta-asetuksia voi säätää kuitenkin oletusarvoja tiukemmiksi.
Käynnistä-valikko on ollut mukana käyttöjärjestelmäversioissa Windows 95 -versiosta alkaen, mutta se poistettiin Windows 8:sta. Se tuotiin takaisin Windows 10:een uudistettuna versiona, joka yhdistelee sekä moderneja Windows-sovelluksia että perinteisiä työpöytäohjelmia.
Tehtävänäkymän avulla käyttäjä pystyy vaihtamaan sovellusten ja aktivoitujen virtuaalityöpöytien välillä. Microsoft-tiliin sidoksissa oleva Windows-kauppa helpottaa sovelluksien hallintaa laitteiden välillä. Windows Phone -älypuhelimista tuttu Cortana-avustaja sisältyy Windows 10:een. Käyttöjärjestelmä sisältää natiivin DirectX 12 -tuen sekä uudistetun WDDM 2.0 -näytönohjainajurin. Komentokehote sai uusia kokeellisia ominaisuuksia ja tuen pikanäppäimille (kuten Ctrl·V). Paljon kritiikkiä saanut Internet Explorer korvattiin kokonaan uudella Microsoft Edge -nimeä kantavalla verkkoselaimella, joka aiemmin tunnettiin koodinimellä Project Spartan. Microsoft toi Edge-selaimeen tuen laajennuksille Anniversary Updaten mukana. Tosin käyttöjärjestelmä sisältää edelleen myös Internet Explorer 11 -selaimen perinteisenä työpöytäsovelluksena.[lähde? ]
Windows 10 tuo kriittiset tietoturvapäivitykset välittömästi käyttäjien ladattavaksi aiemman kuukausittaisen mallin tilalle. Järjestelmävalvojat voivat estää tai viivyttää päivityksiä tarvittaessa.
Ominaisuudet > Poistetut ominaisuudet

Windows Media Centerin kehitys on lopetettu, ja se poistetaan automaattisesti Windows 10:n päivityksen aikana. Käyttöjärjestelmä ei enää sisällä levykeasema-ajureita, vaan ne on ladattava erikseen.
Elokuussa 2016 Windows 10:n Home- ja Pro-versioista poistettiin joitain ryhmäkäytäntötoimintoja. Tämän johdosta järjestelmänvalvojat eivät pysty esimerkiksi estämään tiettyjä mainoksia tai Candy Crush Sagaa asentumasta tietokoneille.
Ominaisuudet > Laitevaatimukset

Prosessori:
1 GHz
32 tai 64 bittiä
PAE, NX ja SSE2 tuettu
RAM-muisti:
1 Gt (32-bittinen) (Anniversary Updatesta eteenpäin vaatimus on 2 Gt)
2 Gt (64-bittinen)
Näytönohjain:
DirectX 9 tai uudempi
WDDM 1.0 tai uudempi
Näytön koko:
800×600 pikseliä
Tarvittava tila:
16 Gt (32-bittinen)
20 Gt (64-bittinen)
Ohjauslaitteet:
hiiri ja näppäimistö
Kehittäjätyökalut

Maaliskuussa 2015 Microsoft julkaisi ennakkoversion Windows 10:n kehittäjätyökaluista. Niiden avulla sovelluskehittäjät voivat kehittää ohjelmia, jotka toimivat Windows 10 -tietokoneilla, -tableteilla ja -puhelimilla sekä Xbox-pelikonsolilla. MWC-messuilla yhtiö julkaisi opetusvideon, jossa käydään läpi universaalien sovellusten luomista.
Kehitysversiot

Lokakuussa 2014 Microsoft julkaisi Windows Insider -ohjelman, johon osallistuvat voivat ladata ja käyttää Windows 10:n esiversioita. Kyseessä on testaajille ja edistyneille käyttäjille suunnattu avoin beetatestausvaihe, joilla kerätään tietoa ja palautetta.
| Versiotiedot | Versiotiedot | Julkaisupäivä | Julkaisupäivä | Julkaisupäivä | Lähde |
| --- | --- | --- | --- | --- | --- |
| 6.4. | 9841 | 1. | lokakuuta | 2014 |  |
| 6.4. | 9860 | 21. | lokakuuta | 2014 |  |
| 6.4. | 9879 | 12. | marraskuuta | 2014 |  |
| 10.0. | 9888 | ei virallista julkaisua | ei virallista julkaisua | ei virallista julkaisua |  |
| 10.0. | 9901 | ei virallista julkaisua | ei virallista julkaisua | ei virallista julkaisua |  |
| 10.0. | 9926 | 23. | tammikuuta | 2015 |  |
| 10.0. | 10041 | 18. | maaliskuuta | 2015 |  |
| 10.0. | 10049 | 30. | maaliskuuta | 2015 |  |
| 10.0. | 10061 | 22. | huhtikuuta | 2015 |  |
| 10.0. | 10074 | 29. | huhtikuuta | 2015 |  |
| 10.0. | 10122 | 20. | toukokuuta | 2015 |  |
| 10.0. | 10130 | 29. | toukokuuta | 2015 |  |
| 10.0. | 10158 | 29. | kesäkuuta | 2015 |  |
| 10.0. | 10159 | 30. | kesäkuuta | 2015 |  |
| 10.0. | 10162 | 2. | heinäkuuta | 2015 |  |
| 10.0. | 10166 | 9. | heinäkuuta | 2015 |  |
| 10.0. | 10240 | 15. | heinäkuuta | 2015 |  |
Koontiversiot 9888 ja 9901 vuotivat julkisuuteen muista lähteistä, eikä niitä ole saatavilla Windows Updaten kautta Windows Insider -jäsenille.
Credit Suisse Technology Conference -tapahtumassa Microsoftin operatiivinen johtaja Kevin Turner kertoi, että Consumer Preview -versio julkaistaan aikaisin keväällä 2015 ja Developer Preview -versio myöhemmin alkukesällä.
Helmikuussa 2015 Microsoft julkaisi muutamille Lumia-älypuhelimille Windows 10 Technical Preview -version ladattavaksi Windows Insidersin kautta. Gabe Aul ilmoitti maaliskuussa tuettujen Lumia-älypuhelimien määrän kasvaneen rajusti.
Julkaisuversiot

Microsoft julkaisee Windows 10:stä seitsemän pääversiota. Sen lisäksi yhtiö julkaisee räätälöidyt versiot Xbox Onelle, lisätyn todellisuuden HoloLens-laseille, kassapäätteille, pankkiautomaateille, teollisuuden koneille ja hyvin rajoitetun version opetuslaitteisiin.
| Windows 10:n julkaisuversiot> Versio | Windows 10:n julkaisuversiot> Käyttö | Windows 10:n julkaisuversiot> Lisätietoa |
| --- | --- | --- |
| Home | koti | Sisältää muun muassa Cortanan, Edge-selaimen, Continuum-ominaisuuden, Windows Hello -kirjautumisjärjestelmän ja Xbox-ominaisuuksia. |
| Mobile | koti | Sisältää muun muassa Cortanan, Edge-selaimen, Continuum-ominaisuuden, Windows Hello -kirjautumisjärjestelmän ja Xbox-ominaisuuksia. |
| Pro | yritys | Kotiversiota laajempi. Lisänä tuki Choose Your Own Device -ominaisuudelle ja Windows Update for Business -päivityspalvelulle. |
| Enterprise | yritys | Suurille Volume Licensing -asiakkaille suunnattu versio. |
| Enterprise LTSB | yritys | Enterprisen Long Term Servicing Branch -versio, joka päivittyy kahden- tai kolmenvuoden välein ja sille tulee pelkästään tietoturvapäivityksiä 10 vuoden ajan. |
| Mobile Enterprise | Yritysten älypuhelimiin ja tabletteihin. | Yrityskäyttöön räätälöity versio Windows 10 Mobile -versiosta. |
| Education | oppilaitos | Oppilaitoksille suunnattu versio Enterprisestä. Saatavilla akateemisten lisenssiohjelmien kautta. Sen piiriin kuuluvien oppilaitosten opiskelijat voivat laajentaa oman Windows 10 Home- tai Pro-versionsa Education-versioon. |
| S | oppilaitos | Vuoden 2017 loppupuolella saataville tullut ominaisuuksiltaan rajoitettu opetusympäristöön suunniteltu kevyt Windows-versio. Siihen ei voi asentaa ohjelmia muualta kuin Windows-kaupasta. |
| IoT Core | IoT-järjestelmät | Pelkistetty versio teollisen internetin laitteille. |
| IoT Enterprise | IoT-järjestelmät | Pelkistetty versio teollisen internetin laitteille. |
| IoT Mobile Enterprise | IoT-järjestelmät | Pelkistetty versio teollisen internetin laitteille. |
| Team | Surface Hub | Interaktiivinen Surface Hub -valkotaulu sisältää Windows Team -käyttöjärjestelmän. |
1 2  Kaupoissa kuluttajille myydään vain Home- ja Pro-versioita.
| Windows 10:n päivittäminen> Vanha Windows-versio | Windows 10:n päivittäminen> Vanha Windows-versio | Windows 10:n päivittäminen> Vanha Windows-versio | Windows 10:n päivittäminen> Tuettu Windows 10 -päivitysversio |
| --- | --- | --- | --- |
| Windows | 7 | Starter | Windows 10 Home |
| Windows | 7 | Home Basic | Windows 10 Home |
| Windows | 7 | Home Premium | Windows 10 Home |
| Windows | 8.1 | (myös with Bing -versio) | Windows 10 Home |
| Windows | 7 | Professional | Windows 10 Pro |
| Windows | 7 | Ultimate | Windows 10 Pro |
| Windows | 8.1 | Pro | Windows 10 Pro |
| Windows | 7 | Enterprise | ei voi päivittää |
| Windows | 8 | Enterprise | ei voi päivittää |
| Windows | 8.1 | Enterprise | ei voi päivittää |
| Windows | RT | RT | ei voi päivittää |
Käytössä oleva vanha Windows on päivitettävä ensimmäisen vuoden aikana.
Kritiikkiä

Palautettua käynnistysvalikkoa on kritisoitu siitä, että se muistuttaa lähinnä Windows 8:aa pienoiskoossa. Moitteita ovat myös saaneet käyttöjärjestelmän sisältämät useat esiasennettuna tulevat sovellukset ja pelit, joiden poistaminen on hankalaa.
Windows 10 sisältää paljon ominaisuuksia, jotka lähettävät dataa Microsoftin palvelimille. Oletusasetuksilla kaikki käyttäjän kirjoittama lähetetään Microsoftille. Windowsin Start-menu sisältää toiminnon, joka antaa hakuehdotuksia Microsoftin Bing-hakukoneelta ja Windows Storesta. Tämä tarkoittaa, että kaikki Start-menun haut välittyvät Microsoftille.
Windowsin 10:n omat automaattiset päivitykset ovat hukanneet tietokoneen käyttäjien tiedostoja ja rikkoneet tietokoneeseen asennettuja ohjelmia ja Windowsin itsensä. Esimerkiksi Windows 10 October 2018 Update hukkasi käyttäjien tiedostoja ja rikkoi ohjelmia. Microsoft ilmoitti kuitenkin, että heidän tukipalvelunsa kykenee palauttamaan kadonneet tiedostot.
Syyskuussa 2019 julkaistu päivitys muutti osalla tietokoneista haku- ja toimintokeskuksen käyttökelvottomiksi, ja joillekin aiheutui vakavia ongelmia järjestelmäpalkin ja Käynnistä-valikon kanssa. Myös langattomat verkkoyhteydet saattoivat lakata toimimasta.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen lataussivu
Windows 10:n päivityshistoria
| 0 | 1 | 2 | 3 |
| --- | --- | --- | --- |
|  | Edeltäjä: Windows 8 | Windows-versiot | Seuraaja: Windows 11 |
Kilpuilampi

| Kilpuilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°42′13″N, 26°59′02″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Puulaan 
Järvinumero:  14.923.1.156
Mittaustietoja
Pinnankorkeus:  95,8 m  
Pituus:  290 m  
Leveys:  260 m  
Rantaviiva:  1,098 km  
Pinta-ala:  5,755 ha  
Saaria:  ei saaria 
 fiKilpuilampi 
Kilpuilampi  on Etelä-Savossa Mikkelissä  Otavan lähellä sijaitseva lampi.
Maantietoa

Lampi on 290 metriä pitkä, 260 metriä leveä, ja sen pinta-ala on 5,8 hehtaaria. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 95,8 metriä mpy.
Ramont Williams

Ramont Williams on entinen lasvegasilaisen Donna Street Crips -jengin perustajajäsen, joka tuomittiin 61 vuodeksi vankilaan 17-vuotiaana vuonna 1980. Hän vapautui vankilasta noin 40 vuotta etuajassa. Nykyään hän johtaa paikallista nuorisojärjestöä ja palkkaa omaan yritykseensä jengiläisiä ohjatakseen heidät oikealle polulle.
Aiheesta muualla

Artikkeli Las Vegas Weekly -verkkolehdessä.
Kolava

| Kolava |
| --- | --- |
Kaupunki:  Lahti
Koordinaatit:  60.9655°N, 25.7737°E
Kaupunginosa nro:  18
Lähialueet:  Villähde, Kujala, Järvenpää, Myllypohja ja Koiskala
Kolava on Lahden 18. kaupunginosa, joka sijaitsee Lahti–Kouvola-radan pohjoispuolella ja Kymijärven eteläpuolella. Lahden keskusta on runsas viisi kilometriä länteen. Kolavan naapurikaupunginosia ovat Villähde idässä, Kujala etelässä, Järvenpää (Lahti) lännessä sekä Myllypohja ja Koiskala pohjoisessa Kymijärven pohjoispuolella.  Ennen Nastolan liittämistä Lahteen, oli Kolava Lahden itäisin kaupunginosa.
Kolavassa on sijainnut suuri kaatopaikka, minkä vuoksi puhekielessä Kolavalle vienti tarkoittaa kaatopaikalle viemistä. Kolavaa ei pitkään aikaan kehitetty asumiskäyttöön, vaikka entisen Nastolan puolella Villähteellä pientaloasuminen kehittyi 1980- ja 1990-luvuilla. Nykyisin Kolavan kaatopaikan toimintaa jatkaa heti radan eteläpuolella Kujalan kaupunginosassa toimiva Kujalan jätekeskus.
Levon hautausmaa kuuluu Kolavan kaupunginosaan. Radan pohjoispuolella kaupunginosassa on pieneläinten hautausmaa.
Levon hautausmaan kappeli.
Levon hautausmaan kellotorni.
Aiheesta muualla

Kuvia tai muita tiedostoja aiheesta Kolava Wikimedia Commonsissa
Kansalaisen Karttapaikka: Kolava
Lahti
| --- | --- |
Kaupunginosat:  Ahtiala · Asemantausta · Hennala · Jalkaranta · Jokimaa · Järvenpää · Kartano · Kerinkallio · Keski-Lahti · Kilpiäinen · Kiveriö · Kivimaa · Koiskala · Kolava · Kujala · Kunnas · Kytölä · Kärpänen · Laune · Metsäkangas · Mukkula · Myllypohja · Möysä · Niemi · Nikkilä · Okeroinen · Paavola · Pesäkallio · Pirttiharju · Renkomäki · Salpausselkä · Sopenkorpi · Viuha · Ämmälä
Asuinalueet:  Anttilanmäki · Harjunalusta · Hiekkanummi · Kariniemi · Karisto · Liipola · Lotila · Metsäkangas · Petsamo · Riihelä · Saksala · Soltti · Venetsia
Järvet:  Alasenjärvi · Joutjärvi · Kymijärvi · Merrasjärvi · Pikku-Vesijärvi · Vesijärvi
Saaret:  Enonsaari
Museot:  Lahden kaupunginmuseon yksiköt: Hiihtomuseo · Historiallinen museo · Kuvakokoelma · Lahden visuaalisten taiteiden museo Malva · Radio- ja tv-museo · Sotilaslääketieteen museo  Muut: Askon museo · Ravintolamuseo · Sairaalamuseo · Suomen sotilasmusiikkimuseo
Rakennukset ja alueet:  Jokimaan ravikeskus · Lahden kaupungintalo · Lahden rautatieasema · Lahden teatteritalo · Lahden kaupunginkirjasto-maakuntakirjasto · Lahden kisapuisto · Lahden stadion · Radiomäki · Ristinkirkko · Salpausselän hyppyrimäet · Sibeliustalo
Puistot:  Fellmaninpuisto · Erkonpuisto · Kariniemen puisto · Lanu-puisto · Pikku-Vesijärven puisto
Luonnonsuojelualueet:  Häränsilmä-lampi · Linnaistensuo · Pesäkallio
Patsaat, muistomerkit ja -laatat:  Hakkapeliittain kotiinpaluu · Hirvi-patsas · Lahden taistelussa kaatuneiden saksalaisten muistomerkki · Launeen neidot · Lumisota · Mannerheimin ratsastajapatsas · Mikael Agricolan muistomerkki · Punavankien muistomerkki · Vapauden Hengetär
Tapahtumat:  F1 Powerboat Racing · Lahden julistebiennale · Lahden kansainvälinen kirjailijakokous · Lahden markkinat · Lahden runomaraton · Salpausselän Kisat · Summer Up
Michael Akasius Toppo

Michael Akasius Toppo (s. 8. toukokuuta 1955) on intialainen roomalaiskatolinen piispa. Hänet vihittiin papiksi Tezpurin hiippakuntaan 26. tammikuuta 1986 ja nimitettiin Tezpurin piispaksi 3. joulukuuta 2007. Piispaksi vihkiminen seurasi 2. maaliskuuta 2008. Pääkonsekraattorina toimi Pedro López Quintana, jota avustivat Thomas Menamparampil ja Robert Kerketta.